b"\n_START_ARTICLE_\nHerois\n_START_SECTION_\nPrimera temporada\n_START_PARAGRAPH_\nLa s\xc3\xa8rie t\xc3\xa9 un estil d'escriptura similar als c\xc3\xb2mics nord-americans, en els quals diversos arcs argumentals breus d'uns pocs episodis van conformant una trama major. Els primers quatre episodis van ser denominats com \xc2\xabgent ordin\xc3\xa0ria descobrint habilitats extraordin\xc3\xa0ries\xc2\xbb. Un fet esdevingut al final del quart cap\xc3\xadtol va donar inici al seg\xc3\xbcent arc \xc2\xabSalva l'animadora, salva el m\xc3\xb3n\xc2\xbb (Save the cheerleader, save the world), amb una clara refer\xc3\xa8ncia al personatge de Claire Bennet, animadora esportiva d'una escola secund\xc3\xa0ria de Texas, amb habilitats de regeneraci\xc3\xb3 r\xc3\xa0pida, i la visi\xc3\xb3 apocal\xc3\xadptica de Nova York pintada per altre personatge, l'artista Isaac Mendez._NEWLINE_A mesura que descobreixen lentament les seves habilitats i l'exist\xc3\xa8ncia d'uns altres com ells, els seus camins es van creuant i comencen a adonar-se que es necessiten per a prevenir la cat\xc3\xa0strofe. La premissa \xc3\xa9s que els personatges tenen un rol important a salvar a la humanitat._NEWLINE_Tot comen\xc3\xa7a quan Peter Petrelli t\xc3\xa9 visions i somnis en els quals vola. Tot aix\xc3\xb2 est\xc3\xa0 relacionat amb el seu germ\xc3\xa0 Nathan Petrelli. En preguntar-li Peter sobre qu\xc3\xa8 volen dir aquests somnis, li fa sentir que tot \xc3\xa9s fantasia i que ell t\xc3\xa9 coses m\xc3\xa9s importants per les quals preocupar-se. La seva preocupaci\xc3\xb3 principal s\xc3\xb3n les pr\xc3\xb2ximes eleccions per a congressista. En un cap\xc3\xadtol que mostra el futur despr\xc3\xa9s de l'explosi\xc3\xb3 es veu com en Peter t\xc3\xa9 molt\xc3\xadssimes habilitats, i tot i que es pot regenerar t\xc3\xa9 una gran cicatriu a la cara._NEWLINE_Peter \xc3\xa9s un infermer i cuida el pare de Simone Deveaux, una noia encarregada d'una Galeria d'Art que, durant els primers cap\xc3\xadtols, \xc3\xa9s la n\xc3\xb2via d'Isaac Mendez. Aquest veu que nom\xc3\xa9s pot pintar el futur sota els efectes de les drogues (cosa que despr\xc3\xa9s es demostrar\xc3\xa0 innecess\xc3\xa0ria) i, a l'inici, Simone pensa que, per estar drogat, Isaac nom\xc3\xa9s associa els successos amb les seves pintures per\xc3\xb2 aviat canviar\xc3\xa0 de parer. Durant la primera temporada, la trama central de la s\xc3\xa8rie es va centrant a poc a poc a evitar el que sembla un atac nuclear en el cor de la ciutat de Nova York, tal com reflecteix una de les pintures d'Isaac Mendez.\n_START_SECTION_\nElements recurrents\n_START_PARAGRAPH_\nTres elements apareixen repetidament al llarg dels cap\xc3\xadtols: l'h\xc3\xa8lix, la cicatriu, i l'eclipsi. La marca sembla ser feta per alguna persona, per\xc3\xb2 les circumst\xc3\xa0ncies que envolten al s\xc3\xadmbol -significat i manifestacions- s\xc3\xb3n un misteri que es revelen lentament."